Jězdźidła pojědu w Bóščanskej gmejnje na dobro ćežko schorjenych dźěći
Bóšicy (SN/MiR). Nimale lěto dźěła Bóščanski wjesnjanosta Stanij Ryćer (rjemjesło Bóšicy) za to, zo by so lětsa zaso wotměła jězba po tak mjenowanym Bóščanskim třiróžku. Doskónčne přizwolenje za tónle wjeršk w gmejnje dóstać njebě scyła lochko. Wšako dyrbjachu zamołwići mnohe zadźěwki přewinyć. Na zašłym posedźenju gmejnskeje rady pak Ryćer gmejnskim radźićelam zarjadowanje připowědźi a tež to, zo přewozmje za nje zastupowacy krajny rada Budyskeho wokrjesa Udo Wićaz (CDU) kmótřistwo.
szl_Latn szl_Latn